
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 453 

24 Μαρτίου 2015 


ΑΠΟΦΑΣΕΙ Σ 

Αριθ. 10520/213 

Επιμόρφωση εργοδοτών και εργαζομένων για θέματα 
άσκησης καθηκόντων τεχνικού ασφάλειας σε επιχει¬ 
ρήσεις Β' και Γ' κατηγορίας - Προγράμματα 2015. 

Ο ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1) Τις διατάξεις του Ν. 1558/1985 «Κυβέρνηση και Κυ¬ 
βερνητικά όργανα». 

2) Τις διατάξεις των άρθρων 12 και 22 του Κώδικα νό¬ 
μων για την υγεία και την ασφάλεια των εργαζομένων 
(Κ.Ν.Υ.Α.Ε.) που κυρώθηκε με το Άρθρο πρώτο του Ν. 3850/ 
2010 «Κύρωση του Κώδικα νόμων για την υγεία και την 
ασφάλεια των εργαζομένων» (ΦΕΚ 84/Α'). 

3) Το άρθρο 5 του Π.δ. 24/2015 «Σύσταση και μετονο- 
μασία Υπουργείων, μεταφορά της Γενικής Γραμματείας 
Κοινωνικών Ασφαλίσεων» (ΦΕΚ 20/Α'). 

4) Το Π.δ. 25/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ 21/Α'). 

5) Τη γνώμη του Συμβουλίου Υγείας και Ασφάλειας 
των Εργαζομένων (Πρακτικό 7/11-12-2014). 

6) Ότι από την απόφαση αυτή δεν προκύπτει επιβά¬ 
ρυνση του κρατικού προϋπολογισμού, αποφασίζουμε: 

Άρθρο 1 - Σκοπός 

1. Σκοπός της παρούσας απόφασης είναι ο καθορι¬ 
σμός, για το έτος 2015, των όρων και προϋποθέσεων για 
την εκτέλεση προγραμμάτων επιμόρφωσης: 

α. Διάρκειας 35 ωρών 

αα) εργοδοτών για θέματα άσκησης καθηκόντων τε¬ 
χνικού ασφάλειας στις επιχειρήσεις τους εφόσον οι 
εργοδότες έχουν τα τυπικά προσόντα και οι επιχειρή¬ 
σεις τους υπάγονται στην κατηγορία Β' σύμφωνα με 
τα άρθρα 10,12 και 22 του Κ.Ν.Υ.Α.Ε.. 

ββ) εργαζομένων που απασχολούνται με πλήρες ωρά¬ 
ριο σε επιχειρήσεις με λιγότερα από 50 άτομα οι οποίες 
υπάγονται στην κατηγορία Β' ή Γ' εφόσον οι εργαζόμε¬ 
νοι έχουν τα τυπικά προσόντα που προβλέπονται στο 
άρθρο 11 παράγραφος 1 εδάφιο δ του Κ.Ν.Υ.Α.Ε.. 

β. Διάρκειας 10 ωρών 


εργοδοτών για θέματα άσκησης καθηκόντων τεχνικού 
ασφάλειας στις επιχειρήσεις τους εφόσον αυτές υπά¬ 
γονται στην Γ' κατηγορία σύμφωνα με το με το άρθρο 
10 του Κ.Ν.Υ.Α.Ε. και απασχολούν λιγότερους από 50 
εργαζόμενους. 

2. Προκειμένου να επιτευχθεί η μέγιστη δυνατή συμ¬ 
μόρφωση των μικρών επιχειρήσεων και εργοδοτών στις 
θεσμικές προβλέψεις της νομοθεσίας για την υγεία και 
ασφάλεια της εργασίας στη χώρα μας και λαμβάνοντας 
υπόψη το οικονομικό περιβάλλον στο οποίο δραστηρι¬ 
οποιούνται σήμερα οι μικρές και πολύ μικρές επιχειρή¬ 
σεις, τίθεται ανώτατο όριο κόστους συμμετοχής (ανά 
εκπαιδευόμενο) σε προγράμματα επιμόρφωσης εργοδο¬ 
τών και εργαζομένων για θέματα άσκησης καθηκόντων 
τεχνικού ασφάλειας για το έτος 2015, το ποσό των 
εκατόν τριάντα (130) ευρώ για τα προγράμματα των 35 
ωρών και εβδομήντα (70) ευρώ για τα προγράμματα των 
10 ωρών. Τα παραπάνω ποσά σε καμία περίπτωση δεν 
επιτρέπεται να προσαυξάνονται με επιβαρύνσεις όπως 
δαπάνη χρήσης αποστολής οουπβη χορήγηση έντυπου 
υλικού, κ.λπ. 

Επισημαίνεται ότι δεν επιτρέπεται η είσπραξη προκα¬ 
ταβολής η οποία θα υπερβαίνει το ποσό των 50 ευρώ 
για τα προγράμματα των 10 ωρών και το ποσό των 
80 ευρώ για τα προγράμματα των 35 ωρών. Εισπρα- 
χθείσες προκαταβολές που δεν πληρούν τις παραπάνω 
προϋποθέσεις επιστρέφονται εξ ολοκλήρου. Στην πε¬ 
ρίπτωση που εκπαιδευόμενος τριάντα ημερολογιακές 
ημέρες (δεν συμπεριλαμβάνεται η ημερομηνία έναρξης 
του προγράμματος) πριν την έναρξη του προγράμμα¬ 
τος αποφασίσει να μη συμμετάσχει στο πρόγραμμα, η 
προκαταβολή του επιστρέφεται στο ακέραιο. Η συγκε¬ 
κριμένη δυνατότητα ισχύει για μία μόνο φορά. 

Άρθρο 2 - Φορείς εκτέλεσης των προγραμμάτων 

1. Δυνατότητα εκτέλεσης προγραμμάτων επιμόρ¬ 
φωσης του άρθρου 1, σύμφωνα με το άρθρο 22 του 
Κ.Ν.Υ.Α.Ε. έχουν τα αρμόδια Υπουργεία, εκπαιδευτικοί 
ή άλλοι δημόσιοι οργανισμοί, τα διαπιστευμένα Κέντρα 
Δια Βίου Μάθησης Επιπέδου 2 (ΚΔΒΜ2) και τα Κέντρα 
Δια Βίου Μάθησης Επιπέδου 1 (ΚΔΒΜ1) εφόσον αυτά 
διαθέτουν πρόσβαση για ΑΜΕΑ. 

Επιτρέπεται στους φορείς διεξαγωγής των προγραμ¬ 
μάτων και εφόσον αυτοί πληρούν τις προϋποθέσεις 
του παραρτήματος χχχ η διεξαγωγή προγραμμάτων 

με τηλεδιάσκεψη - τηλεεκπαίδευση για τα νησιωτικά 
συγκροτήματα (Κυκλάδες και Δωδεκάνησα) λαμβανο- 
μένης υπόψη της δυσκολίας μετακίνησης στα νησιά 
καθώς και της σχετικής δαπάνης η οποία προκαλείται 
από την μετακίνηση αυτή. Οι τεχνικές προδιαγραφές 
εξασφαλίζουν σε κάθε περίπτωση την ύπαρξη εξοπλι¬ 
σμού τηλεδιάσκεψης για την αδιάλειπτη και σταθερή 
μεταφορά ήχου και εικόνας. Στην περίπτωση τηλεεκ- 
παίδευσης επιτρέπεται η διενέργεια του προγράμματος 
με ταυτόχρονη παρακολούθηση εκπαιδευομένων που 
βρίσκονται σε τρεις το πολύ διαφορετικές αίθουσες 
(μία σε κάθε νησί) και εφόσον ο συνολικός αριθμός 
και στις τρεις αίθουσες δεν υπερβαίνει τους 35 εκ¬ 
παιδευόμενους για προγράμματα Γ' κατηγορίας και 
25 εκπαιδευόμενους για προγράμματα Β' κατηγορίας. 
Παράλληλα πρέπει να εξασφαλίζεται η δυνατότητα ου¬ 
σιαστικής συμμετοχής των εκπαιδευομένων σε όλες τις 
αίθουσες καθώς και ελέγχου-διαπίστωσης της φυσικής 
παρουσίας τους καθόλη τη διάρκεια του προγράμματος. 
Η αρμόδια Δ/νση Δ3 εξετάζει πριν την διεξαγωγή των 
προγραμμάτων αυτών εάν πληρούνται οι προϋποθέσεις 
του Παραρτήματος χχχ και εισηγείται στο ΣΥΑΕ για την 
έγκριση ή απόρριψη της σχετικής αίτησης του φορέα 
επιμόρφωσης. 

Αρθρο 3 - Χώροι εκτέλεσης των προγραμμάτων 

1. Τα επιμορφωτικά προγράμματα μπορούν να εκτε- 
λούνταί: 

α. Σε πιστοποιημένες από τον Ε.Ο.Π.Π.Ε.Π. δομές. 

β. Σε αίθουσες συγκεντρώσεων ξενοδοχείων, συνεδρι- 
ακών κέντρων, επιμελητηρίων ή άλλων ν.π.δ.δ., Συλλό¬ 
γων εκπαιδευομένων ή σε σχολικές αίθουσες που δια¬ 
θέτουν τον εξοπλισμό της παραγράφου 3 (περίπτωση 
ε) του παρόντος άρθρου και πληρούν τους όρους της 
παραγράφου 2 του παρόντος άρθρου. 

γ. Τα Κέντρα δια Βίου Μάθησης Επιπέδου 2 και Επι¬ 
πέδου 1 διενεργούν προγράμματα επιμόρφωσης μόνο 
στις ίδιες δομές για τις οποίες είναι πιστοποιημένα. Κατ’ 
εξαίρεση, σε περιπτώσεις σχετικής δυσκολίας πρόσβα- 
σης-μετακίνησης, επιτρέπεται η εκτός δομών διεξαγω¬ 
γή προγραμμάτων εφόσον αυτά διενεργούνται με την 
μέριμνα Συλλογικών φορέων επιχειρήσεων μέσω των 
Κέντρων δια Βίου Μάθησης. Για τα προγράμματα αυτά 
προηγείται κατά περίπτωση σχετική έγκριση της αρμό¬ 
διας Δ/νσης Δ3 και ενημέρωση του ΣΥΑΕ. Η περίπτωση 
αυτή δεν αφορά τα προγράμματα που διενεργούνται 
με την μέριμνα Συλλογικών φορέων επιχειρήσεων μέσω 
των Κέντρων δια Βίου Μάθησης των φορέων τους 

2. α. Ο μέγιστος αριθμός εκπαιδευόμενων, και εφόσον 
η χωρητικότητα της αίθουσας επαρκεί, δεν μπορεί να 


είναι μεγαλύτερος από 35 άτομα για τα προγράμματα 
των 10 ωρών και 25 άτομα για τα προγράμματα των 
35 ωρών. 

β. Η ελάχιστη επιφάνεια χώρου κάθε αίθουσας δι¬ 
δασκαλίας πρέπει να είναι 1,5 τ.μ. ανά καταρτιζόμενο. 

γ. Γ ια κάθε εκπαιδευόμενο θα εξασφαλίζεται ο κατάλ¬ 
ληλος εξοπλισμός (καρέκλα-τραπέζι). 

3. Ελάχιστες προδιαγραφές χώρων επιμόρφωσης, 
α. Αίθουσες διδασκαλίας 

αΐ. Το καθαρό εμβαδόν δαπέδου κάθε αίθουσας διδα¬ 
σκαλίας πρέπει να είναι τουλάχιστον 22 τ.μ. 

α2. Η ελάχιστη επιφάνεια χώρου κάθε αίθουσας δι¬ 
δασκαλίας πρέπει να είναι 1,5 τ.μ. ανά καταρτιζόμενο. 

α3. Οι αίθουσες πρέπει να έχουν επαρκή άμεσο φυσικό 
φωτισμό και επαρκή αερισμό μέσω εύχρηστων φεγγιτών 
ή ηλεκτρικών εξαεριστήρων ή κεντρικού συστήματος 
αερισμού (ανανέωσης του αέρα). 

α4. Πρέπει επίσης να διαθέτουν κατάλληλο και ομοι¬ 
όμορφο τεχνητό φωτισμό. 

α5. Οι πόρτες των αιθουσών πρέπει να έχουν καθαρό 
ελεύθερο άνοιγμα τουλάχιστον 0.90 μ. και ύψος του¬ 
λάχιστον 2.20 μ. 

α6. Δεν επιτρέπεται να χρησιμοποιούνται για αίθουσες 
διδασκαλίας υπόγειοι χώροι. 

α7. Το ελάχιστο ελεύθερο ύψος των αιθουσών δεν 
μπορεί να υπολείπεται των 2.40 μ. 
β. Χώροι υγιεινής - Πρώτες βοήθειες 
Κοντά στις αίθουσες διδασκαλίας και στους χώρους 
διαλειμμάτων πρέπει να υπάρχουν: 

βΐ. Τουλάχιστον μία τουαλέτα ανδρών και μία τουα¬ 
λέτα γυναικών. 

β2. Φαρμακείο Πρώτων Βοηθειών, 
γ. Σήμανση 

Πρέπει να υπάρχει κατάλληλη σήμανση των σχετικών 
χώρων, των εξόδων κινδύνου κλπ. και σχεδιαγράμματα 
διαφυγής σε εμφανή σημεία, 
δ. Εξοπλισμός 

Κάθε αίθουσα πρέπει να διαθέτει κατ’ ελάχιστο τον 
παρακάτω εξοπλισμό: 

δΐ. Τραπέζια - καθίσματα ανά αίθουσα, αναλόγου αριθ¬ 
μού με τη δυναμικότητα της αίθουσας και ανάλογων 
προδιαγραφών με αυτά των εκπαιδευτικών ιδρυμάτων. 

δ2. νίάοο προβολέα - Η/Υ ή άλλη ισοδύναμη δυνα¬ 
τότητα. 

δ3. Οθόνη προβολής 
δ4. Πίνακα 

ε. Εγκατάσταση θέρμανσης 

Οι αίθουσες διδασκαλίας πρέπει να διαθέτουν εγκα¬ 
τάσταση θέρμανσης-κλιματισμού. 

Άρθρο 4 - Περιεχόμενο προγραμμάτων - 
Ομάδες εκπαιδευμένων 


1. Προγράμματα διάρκειας 35 ωρών σε 7 ημέρες. 

Το θεματολόγιο επιμόρφωσης των προγραμμάτων αυτών ορίζεται ως εξής: 


Α/Α 

ΘΕΜΑΤΟΛΟΓΙΑ 

ΩΡΕΣ 

1 

• Εισαγωγή στην ασφάλεια της εργασίας. 

• Γενικές αρχές του εθνικού μας δικαίου για την ασφάλεια και υγεία των εργαζομένων 

• Αρχή της ευθύνης του εργοδότη, 

• Υποχρεώσεις των εργοδοτών, των εργαζομένων, του κράτους 

• Τεχνικά έργα - Ημερολόγιο μέτρων ασφάλειας - Φάκελος και Σχέδιο ασφάλειας και υγείας - 
Εκ των προτέρων γνωστοποίηση - Εκσκαφές - Κατεδαφίσεις - Διακίνηση υλικών 

• Η συμμετοχή των εργαζομένων 

• Επίβλεψη της υγείας των εργαζομένων 

• Κυρώσεις 

3 

Συνοπτική παρουσίαση των νομοθετημάτων και των κοινοτικών οδηγιών για την ασφάλεια και 
υγεία των εργαζομένων. 

2 

2 

Υποχρεώσεις των διαφόρων παραγόντων ενός τεχνικού έργου (κύριος του έργου, εργολάβοι- 
υπεργολάβοι, μελετητές, επιβλέποντες, συντονιστές κλπ.) 

2 

• Τεχνικός ασφάλειας 

• Καθήκοντα και υποχρεώσεις 

• Οργάνωση υπηρεσίας 

• Διαδικασίες επιθεώρησης 

• Λίστες ελέγχου 

3 

3 

Καταγραφή και διερεύνηση των αιτίων των εργατικών ατυχημάτων 

2 

• Κίνδυνοι από τα μηχανήματα 

• Γ ενικές αρχές ασφάλειας 

• Συντήρηση, επισκευές 

• Εργαλεία χειρός και Φορητά εργαλεία 

• Μηχανές κατεργασίας μετάλλων 

• Ξυλουργικά μηχανήματα 

• Ανυψωτικά μηχανήματα - Μηχανήματα έργων 

• Κίνδυνοι από το ηλεκτρικό ρεύμα 

3 

4 

Ελάχιστες προδιαγραφές των χώρων εργασίας - Γ ενικές αρχές εργονομικού σχεδιασμού - Πυ¬ 
ροπροστασία 

2 

Φωτισμός, αερισμός, κλιματισμός, θερμοκρασία και υγρασία χώρων εργασίας 

3 

5 

Θόρυβος - Δονήσεις 

2 

• Επικίνδυνες εργασιακές ουσίες 

• Σκόνη, αναθυμιάσεις, καπνοί, αέρια, υγρά και ατμοί, μέταλλα 

• Μέτρα προφύλαξης 

• Όρια επαγγελματικής έκθεσης 

• Μέσα ατομικής προστασίας 

3 

6 

* Προστασία από πτώσεις 

* Εργασία σε κλειστούς χώρους 

2 

Προστασία στις εργασίες σε ύψος (Ικριώματα - Φορητές Κλίμακες) 

Ενδοεπιχειρησιακές μεταφορές - Χειρωνακτική διακίνηση φορτίων 

3 

7 

Γραπτή εκτίμηση του επαγγελματικού κινδύνου- Παραδείγματα 

3 

Πηγές πληροφόρησης για θέματα ασφάλειας και υγείας των εργαζομένων 

Γ ενική ανασκόπηση - συζήτηση 

Κλείσιμο σεμιναρίου 

2 


ΣΥΝΟΛΟ 

35 

2. Πρόγραμμα διάρκειας 10 ωρών σε δύο ημέρες 

Το θεματολόγιο επιμόρφωσης των προγραμμάτων αυτών ορίζεται ως εξής: 



ΘΕΜΑΤΟΛΟΓΙΑ 

Ώρες 

1 

Γ ενικά 

• Οι κίνδυνοι στην εργασία (τα αποτελέσματα των κινδύνων, η σημασία της πρόληψης, γενικές 
αρχές της πρόληψης, αντιμετώπιση των κινδύνων) 

• Η έννοια του εργατικού ατυχήματος και της επαγγελματικής ασθένειας (αναγγελία, διερεύνη- 
ση και καταγραφή) 

• Η αρχή της ευθύνης του εργοδότη, ποινικές και διοικητικές κυρώσεις 

• Γ ενικές υποχρεώσεις των εργοδοτών - Νομοθετικό πλαίσιο για την ασφάλεια και υγεία των 
εργαζομένων. 

• Υποχρεώσεις και καθήκοντα του τεχνικού ασφάλειας και του γιατρού εργασίας 

• Η συμμετοχή των εργαζομένων (δικαιώματα και υποχρεώσεις) 

• Επίβλεψη της υγείας των εργαζομένων (υποχρεώσεις των εργοδοτών και δικαιώματα των ερ¬ 
γαζομένων) 

• Σχεδιασμός ενεργειών και εκπαίδευση σε περίπτωση έκτακτης ανάγκης (πυρκαγιάς, σεισμού, 
ατυχήματος κλπ.) 

3 

- Προστασία των νέων, εγκύων, λεχώνων και γαλουχουσών εργαζομένων 

- Εργασίες με ηλεκτρονικούς υπολογιστές 

2 

- Ελάχιστες προδιαγραφές των χώρων εργασίας σύμφωνα με το π.δ. 16/96. 

2 

3 

- Διαμόρφωση θέσεων εργασίας- εργονομικές διευθετήσεις 

- Ανύψωση, μεταφορά, διακίνηση και στοίβαξη φορτίων 

3 

- Επικίνδυνες εργασιακές ουσίες 

- Κίνδυνοι από τον τεχνικό εξοπλισμό 

- Κίνδυνοι από το ηλεκτρικό ρεύμα 

4 

Γραπτή εκτίμηση του επαγγελματικού κινδύνου 

- Νομική υποχρέωση 

- Πρακτικές οδηγίες για τη σύνταξή της 

- Χαρακτηριστικά παραδείγματα εκτίμησης κινδύνου (τα παραδείγματα πρέπει να καλύπτουν 
τις ανάγκες όλων των εκπαιδευομένων). 

2 


Σύνολο 

3. Ο αριθμός ωρών επιμόρφωσης ανά ημέρα ορίζεται στις 5 ώρες. 

4. Ο μέγιστος αριθμός ωρών επιμόρφωσης ημερησίως για κάθε εκπαιδευτή δεν μπορεί να είναι μεγαλύτερος 
των 5. Στις ώρες αυτές συνυπολογίζονται και οι ώρες αναπλήρωσης. 


Αρθρο 5 - Προσόντα εκπαιδευτών 

1. Πτυχιούχοι ΑΕΙ και ΤΕΙ με αποδεδειγμένη προϋπηρεσία σε άσκηση καθηκόντων τεχνικού ασφάλειας: 

α. τουλάχιστον 2 ετών μερικής απασχόλησης η οποία δεν μπορεί να είναι μικρότερη από 600 ώρες συνολικής 
απασχόλησης ή 

β. τουλάχιστον 1800 ωρών. 

Οι ανωτέρω ελάχιστες ώρες μειώνονται κατά το ήμισυ εάν οι εκπαιδευτές διαθέτουν μεταπτυχιακό τίτλο 
σπουδών στα αντικείμενα της ασφάλειας εργασίας ή της εργονομίας. 

Για την προϋπηρεσία σε άσκηση καθηκόντων τεχνικού ασφάλειας απαιτείται βεβαίωση από την αρμόδια επι¬ 
θεώρηση εργασίας. 

Προϋπηρεσία σε άσκηση καθηκόντων τεχνικού ασφάλειας που ασκήθηκε ως εργοδότης δεν θα λαμβάνεται υπόψη. 

2. Κάτοχοι διδακτορικού διπλώματος στο αντικείμενο της ασφάλειας και υγείας στην εργασία. 

3. Ιατροί με την ειδικότητα της Ιατρικής της Εργασίας. 

4. Πτυχιούχοι ΑΕΙ και ΤΕΙ τεχνολογικών και θετικών επιστημών: 

α. που έχουν παρακολουθήσει έως 31-12-2013 πρόγραμμα επιμόρφωσης για θέματα ασφάλειας και υγείας των 
εργαζομένων τουλάχιστον 70 ωρών σύμφωνα με το άρθρο 22 του Κ.Ν.Υ.Α.Ε. . 

β. που έχουν παρακολουθήσει πρόγραμμα επιμόρφωσης για θέματα ασφάλειας και υγείας των εργαζομένων 
τουλάχιστον 70 ωρών που εκτελέσθηκε μέχρι 31-12-2002 από: 

-το Ελληνικό Ινστιτούτο Υγιεινής και Ασφάλειας της Εργασίας (ΕΛ.ΙΝ.Υ.Α.Ε.) ή 

-ΑΕΙ και ΤΕΙ ή 

-Το Τεχνικό Επιμελητήριο Ελλάδος και το ΙΕΚΕΜ-ΤΕΕ. 

Γ ια την παρακολούθηση εγκεκριμένου προγράμματος επιμόρφωσης σύμφωνα με το εδάφιο (α) απαιτείται επι¬ 
κυρωμένο αντίγραφο του πιστοποιητικού επιμόρφωσης ενώ για παρακολούθηση προγράμματος επιμόρφωσης 
σύμφωνα με το εδάφιο (β) απαιτείται επιπλέον και το αναλυτικό πρόγραμμα επιμόρφωσης. 

5. Εκπαιδευτικό προσωπικό των ΑΕΙ και ΤΕΙ εφόσον κατέχει μια από τις καθοριζόμενες ειδικότητες με το άρθρο 
13 του Κ.Ν.Υ.Α.Ε. με αποδεδειγμένη εκπαιδευτική εμπειρία τουλάχιστον δύο ετών στον τομέα της ασφάλειας και 
υγείας των εργαζομένων. 

Για την εκπαιδευτική εμπειρία στον τομέα της ασφά¬ 
λειας και υγείας των εργαζομένων του εκπαιδευτικού 
προσωπικού των ΑΕΙ και ΤΕΙ απαιτείται βεβαίωση εκπαι¬ 
δευτικής εμπειρίας στον τομέα ασφάλειας και υγείας 
των εργαζομένων από το αντίστοιχο ΑΕΙ ή ΤΕΙ. 

6. Οι Τεχνικοί και Υγειονομικοί Επιθεωρητές Εργασίας 
και οι πτυχιούχοι ΑΕΙ και ΤΕΙ Τεχνολογικών ή Θετικών 
Επιστημών που αποδεδειγμένα ασχολούνται ή έχουν 
ασχοληθεί στο Υπουργείο Εργασίας, με θέματα υγείας 
και ασφάλειας των εργαζομένων. 

7. Τα παραπάνω οριζόμενα προσόντα των εκπαιδευ¬ 
τών θα επανεξετασθούν εντός του 2015 σε συνάρτηση 
με την αποκτηθείσα εμπειρία και τις προτάσεις των 
φορέων και ως εκ τούτου θεωρείται ότι ισχύουν προ¬ 
σωρινά. 

Άρθρο 6 - Περιεχόμενο αιτήσεων - 
Διαδικασία έγκρισης - Λοιπές προϋποθέσεις 

1. Πριν την υποβολή των αιτήσεων για έγκριση των προ¬ 
γραμμάτων θα πρέπει να έχουν εξασφαλιστεί οι εκπαι¬ 
δευόμενοι, η αίθουσα επιμόρφωσης και οι εκπαιδευτές. 

2. α. Οι αιτήσεις για έγκριση των προγραμμάτων υπο¬ 
βάλλονται στη Διεύθυνση Ασφάλειας και Υγείας στην 
Εργασία (Δ3) του Υπουργείου Εργασίας και Κοινωνικής 
Αλληλεγγύης, στην ταχυδρομική διεύθυνση Σταδίου 29, 
10110 Αθήνα μέσω της υπηρεσίας πρωτοκόλλου του 
Υπουργείου. 

β. Οι φορείς που κατά τα έτη 2003 έως 2014 δεν είχαν 
διενεργήσει προγράμματα επιμόρφωσης εργοδοτών 
Γ' ή Β' κατηγορίας ή εφόσον πρόκειται να χρησιμο¬ 
ποιήσουν εκπαιδευτές, οι οποίοι δεν είχαν εγκριθεί 
για συμμετοχή σε αντίστοιχα προγράμματα 2003 έως 
2014, πρέπει πριν την υποβολή της σχετικής αίτησης 
για έγκριση εκτέλεσης προγράμματος να υποβάλλουν 
στη Διεύθυνση Δ3 αίτηση με την οποία να γνωρίζουν 
την πρόθεση τους να διενεργήσουν τέτοια προγράμ¬ 
ματα επισυνάπτοντας όλα τα απαραίτητα παραστατικά 
για τον φορέα υλοποίησης των προγραμμάτων. Μετά 
τη σχετική γνωμοδότηση της Δ3 ότι οι φορείς και οι 
εκπαιδευόμενοι πληρούν τις σχετικές προϋποθέσεις, οι 
εν λόγω φορείς θα μπορούν να προβούν στην υποβολή 
της σχετικής αίτησης για έγκριση υλοποίησης προγράμ¬ 
ματος επιμόρφωσης. Εκπαιδευτές που επιθυμούν να 
λάβουν μέρος σε προγράμματα επιμόρφωσης και δεν 
συμπεριλαμβάνονται στο σχετικό μητρώο υποβάλλουν 
οι ίδιοι σχετική αίτηση με τα απαραίτητα παραστατικά 
(πτυχίο, βιογραφικό σημείωμα, βεβαίωση προϋπηρεσίας 
κλπ.). Όλες οι σχετικές για τα παραπάνω λεπτομέρειες 
θα καθοριστούν με σχετική ερμηνευτική εγκύκλιο. 

3. Στην αίτηση που θα υποβάλλεται για έγκριση εκτέ¬ 
λεσης προγράμματος θα πρέπει να αναφέρονταί: 

• Η επωνυμία του φορέα που υποβάλλει την αίτηση, 
Ταχυδρομική Διεύθυνση, Τηλέφωνα, Ραχ, Ηλεκτρονική 
Διεύθυνση, αρμόδιος προγράμματος. 

• Η ακριβής διεύθυνση του χώρου επιμόρφωσης. 

• Το εμβαδόν του χώρου επιμόρφωσης. 

• Οι ημερομηνίες και οι ώρες διεξαγωγής του προ¬ 
γράμματος. 

• Οι εκπαιδευτές. 

• Οι εκπαιδευόμενοι. 

• Η οικονομική συμμετοχή των εκπαιδευόμενων. 

• Η δραστηριότητα της επιχείρησης του εκπαιδευ¬ 
όμενου. 


• Ο αριθμός εργαζομένων στην επιχείρηση. 

• Η επωνυμία επιχείρησης, στοιχεία της επιχείρησης, 
κλάδος οικονομικής δραστηριότητας κλπ. 

Όλες οι σχετικές λεπτομέρειες θα προσδιορισθούν 
με τη σχετική εγκύκλιο. 

Όλα τα στοιχεία πρέπει να είναι απολύτως ακριβή. 
Στην περίπτωση που από τα δηλωθέντα στοιχεία αναζη¬ 
τηθεί ο φορέας και δεν καταστεί δυνατή η επικοινωνία 
του Υπουργείου με τον φορέα, τα προγράμματα δεν 
θα εγκρίνονται. 

Κάθε εργοδότης που ενδιαφέρεται να επιμορφωθεί 
ο ίδιος ή εργαζόμενος της επιχείρησής του υποβάλλει 
σχετική αίτηση στον φορέα εκτέλεσης του προγράμ¬ 
ματος στην οποία μεταξύ των άλλων θα περιγράφεται 
αναλυτικά η δραστηριότητα της επιχείρησης του. Ει¬ 
δικότερα για τα προγράμματα επιμόρφωσης των 35 
ωρών με την αίτηση θα υποβάλλεται κατά περίπτω¬ 
ση το αντίγραφο του πτυχίου του ενδιαφερομένου 
για επιμόρφωση ή η άδεια άσκησης επαγγέλματος 
εμπειροτέχνη ή βεβαίωση από δημόσια ή άλλη αρχή 
με την οποία θα βεβαιώνεται ο χρόνος άσκησης της 
οικονομικής δραστηριότητας για την οποία ο ίδιος 
ο εργοδότης θα αναλάβει τις υποχρεώσεις του τε¬ 
χνικού ασφάλειας. Η αίτηση για έγκριση εκτέλεσης 
προγράμματος θα συνοδεύεται και από τις παραπάνω 
αιτήσεις πλήρως συμπληρωμένες καθώς και από τα 
κατά περίπτωση απαιτούμενα πτυχία ή βεβαιώσεις 
των ενδιαφερομένων για επιμόρφωση εργοδοτών. Γ ια 
τα προγράμματα των 10 ωρών υποβάλλεται, εφόσον 
δεν προκύπτει άμεσα από την «σφραγίδα» της επιχεί¬ 
ρησης ή από βεβαίωση επιμελητηρίου κλπ., παραστα¬ 
τικό από το οποίο προκύπτει ότι ο εκπαιδευόμενος 
είναι «εργοδότης» ή διαχειριστής κλπ. 

4. Η κάθε αίτηση του φορέα υλοποίησης του προ¬ 
γράμματος αφορά ένα συγκεκριμένο πρόγραμμα, θα 
έχει ξεχωριστό αριθμό πρωτοκόλλου του φορέα που 
υποβάλλει την αίτηση και θα συνοδεύεται από όλα τα 
απαραίτητα παραστατικά τα οποία υποβάλλοντα σε 
ηλεκτρονική ή και έντυπη μορφή όπως θα καθορισθεί 
από τη σχετική εγκύκλιο. 

5. Οι αιτήσεις για έγκριση των προγραμμάτων για 
το έτος 2015 υποβάλλονται μετά την δημοσίευση της 
απόφασης στην εφημερίδα της κυβέρνησης. Η υποβολή 
πρέπει να γίνεται έγκαιρα είκοσι πέντε (25) τουλάχιστον 
ημέρες πριν την έναρξη του προγράμματος προκειμένου 
να υπάρχει το χρονικό περιθώριο γνωμοδότησης από το 
Σ.Υ.Α.Ε. και έκδοσης σχετικής εγκριτικής απόφασης. Οι 
αιτήσεις θα αφορούν προγράμματα που θα εκτελεστούν 
εντός διαστήματος 90 ημερολογιακών ημερών. 

6. Στην περίπτωση που η αίτηση υποβάλλεται από δι¬ 
απιστευμένο Κέντρο δια Βίου Μάθησης θα υποβάλλεται 
και το σχετικό πιστοποιητικό διαπίστευσης. 

7. Στην περίπτωση που ο χώρος επιμόρφωσης είναι 
αίθουσα συγκέντρωσης ξενοδοχείου, επιμελητηρίου, 
συλλόγου ή άλλων ν.π.δ.δ., συνεδριακού κέντρου ή σχο¬ 
λική αίθουσα θα υποβάλλεται: 

α. υπεύθυνη δήλωση του φορέα υλοποίησης με την 
οποία θα βεβαιώνεται ότι ο χώρος διαθέτει τον εξο¬ 
πλισμό της §3, ε του άρθρου 3 και θα αναφέρεται και 
το εμβαδόν της αίθουσας. 

β. το σχετικό αποδεικτικό παραχώρησης χρήσης της 
αίθουσας με αναγραφή του εμβαδού της από τον κά¬ 
τοχο της αίθουσας. 

8. α. Εκπαιδευτές δημόσιοι υπάλληλοι θα πρέπει να 
έχουν εξασφαλίσει την προβλεπόμενη άδεια άσκησης 
ιδιωτικού έργου με αμοιβή. 

β. Εκπαιδευτές τεχνικοί ασφάλειας δεν πρέπει να 
έχουν ταυτόχρονα υποχρέωση για άσκηση καθηκόντων 
τεχνικού ασφάλειας. 

γ. Εκπαιδευτές που επιθυμούν να λάβουν μέρος σε 
προγράμματα επιμόρφωσης και δεν συμπεριλαμβάνο- 
νται στο σχετικό μητρώο υποβάλλουν οι ίδιοι σχετική 
αίτηση με τα απαραίτητα παραστατικά (πτυχίο, βιογρα- 
φικό σημείωμα, βεβαίωση προϋπηρεσίας κλπ.). 

δ. Οι τακτικοί εκπαιδευτές υποβάλλουν υπεύθυνη δή¬ 
λωση με την οποία δηλώνεται: 

• Η σχέση εργασίας τους και συγκεκριμένα εάν είναι 
ή δεν είναι δημόσιοι υπάλληλοι. 

• Ότι δεν ασχολούνται ως εκπαιδευτές στα προγράμ¬ 
ματα αυτά συνολικά πέραν των 5 ωρών ημερησίως. 

• Ότι για τις συγκεκριμένες ώρες εκτέλεσης του συ¬ 
γκεκριμένου προγράμματος του φορέα δεν έχουν δη¬ 
λώσει συμμετοχή σε άλλο πρόγραμμα και ότι δεν έχουν 
υποχρέωση άσκησης καθηκόντων τεχνικού ασφάλειας 
ή ιατρού εργασίας. 

ε. Οι αναπληρωματικοί εκπαιδευτές υποβάλλουν υπεύ¬ 
θυνη δήλωση με την οποία δηλώνουν ότι αποδέχονται 
τη συμμετοχή τους ως εκπαιδευτές στα προγράμματα 
για τις συγκεκριμένες ώρες εκτέλεσης του συγκεκριμέ¬ 
νου προγράμματος του φορέα και με τους ίδιους όρους 
των τακτικών εκπαιδευτών. 

στ. Στην περίπτωση που εκπαιδευτές είναι δημόσιοι 
υπάλληλοι θα υποβάλλεται παράλληλα και η προβλεπό¬ 
μενη άδεια άσκησης ιδιωτικού έργου με αμοιβή. 

9. Για κάθε ενότητα του περιεχομένου του προγράμ¬ 
ματος θα ορίζεται ένας εκπαιδευτής με ένα μόνο ανα¬ 
πληρωτή του. 

10. Δεν επιτρέπονται αλλαγές στο ελάχιστο θεματο- 
λόγιο του προγράμματος. 

11. Η Διεύθυνση Δ3 θα ελέγχει την πληρότητα του 
φακέλου, θα αξιολογεί τα συνημμένα δικαιολογητικά 
και θα εισηγείται στο Σ.Υ.Α.Ε. την έγκριση ή την απόρ¬ 
ριψη του προγράμματος. Μετά τη γνωμοδότηση του 
Σ.Υ.Α.Ε. θα εκδίδεται υπουργική απόφαση. Η απόφαση 
θα αναρτάται στην ιστοθέση του προγράμματος ΔΙ¬ 
ΑΥΓΕΙΑ μέσω της οποίας θα ενημερώνονται οι φορείς 
ή κατά περίπτωση θα τους αποστέλλεται με θ-πιαίΙ. 
Σχετικές λεπτομέρειες θα καθορισθούν στην ερμηνευ¬ 
τική εγκύκλιο. 

Στην περίπτωση θετικής γνωμοδότησης του Σ.Υ.Α.Ε., 
αλλά καθυστέρησης έκδοσης της σχετικής υπουργικής 
απόφασης, είναι δυνατή η έναρξη υλοποίησης των προ¬ 
γραμμάτων, μετά από σχετική έγκριση της Δ/νσης Δ3, η 
οποία σε καμία περίπτωση δεν υποκαθιστά την υπουρ¬ 
γική απόφαση. Αντίγραφο της υπουργικής απόφασης 
με όλα τα συμπληρωματικά στοιχεία που απαιτούνται 
για τον έλεγχο των προγραμμάτων κατατίθεται από 
τους φορείς εκτέλεσης των προγραμμάτων έγκαιρα 
και οπωσδήποτε πριν την έναρξη εκτέλεσης του προ¬ 
γράμματος στις αρμόδιες για τον έλεγχο υπηρεσίες 
του Υπουργείου Εργασίας και Κοινωνικής Αλληλεγγύης 
όπως αυτές θα προσδιοριστούν με τη σχετική εγκύκλιο. 

12. Με ευθύνη του φορέα υλοποίησης στα προγράμ¬ 
ματα συμμετέχουν μόνον: 

α. εργοδότες που η επιχείρησή τους ανήκει στην Β' ή 
Γ' κατηγορία και εμπίπτουν σε μία από τις περιπτώσεις 


που προβλέπονται στο άρθρο 12 παράγραφοι 5 και 6 
του Κ.Ν.Υ.Α.Ε.. 

β. εργαζόμενοι που απασχολούνται με πλήρες ωράριο 
σε επιχειρήσεις με λιγότερα από 50 άτομα και οι οποίες 
υπάγονται στην κατηγορία Β' ή Γ' και οι εργαζόμενοι 
έχουν τα τυπικά προσόντα που προβλέπονται στο άρ¬ 
θρο 11 παράγραφος 1 εδάφιο δ του Κ.Ν.Υ.Α.Ε.. 

Ο φορέας υλοποίησης ευθύνεται επίσης για τον έλεγ¬ 
χο των στοιχείων των παρευρισκομένων στην αίθουσα 
επιμόρφωσης με εκείνα που δηλώθηκαν στην αίτηση. 

Αυτοαπασχολούμενοι εργοδότες που δεν απασχολούν 
προσωπικό, εφόσον έχουν τα υπόλοιπα προβλεπόμενα 
προσόντα, έχουν το δικαίωμα επιμόρφωσης, αλλά δεν 
έχουν καμία υποχρέωση παρακολούθησης ενός τέτοιου 
προγράμματος. Στην περίπτωση αυτή η επιθυμία τους 
να συμμετέχουν σε πρόγραμμα δηλώνεται ρητά στην 
αντίστοιχη δήλωση που προβλέπεται από τη σχετική 
εγκύκλιο. Η συμμετοχή εργοδοτών με τα προσόντα των 
παραγράφων (α), (β) ή (γ) του άρθρου 11 του Κ.Ν.Υ.Α.Ε. 
για τους οποίους σύμφωνα με τις ισχύουσες διατάξεις 
δεν απαιτείται επιμόρφωση επιτρέπεται με την διευκρί¬ 
νιση ότι δεν τους χορηγείται η προβλεπόμενη από την 
εγκύκλιο σχετική βεβαίωση. 

13. Τα πιστοποιητικά (βεβαιώσεις) θα δίνονται σε 
όσους παρακολούθησαν το πρόγραμμα επιμόρφωσης 
μετά την έκδοση της υπουργικής απόφασης έγκρισης 
του προγράμματος, την υποβολή της κατάστασης των 
τελικώς εκπαιδευθέντων και των πρωτοτύπων παρου- 
σιολογίων. Τα πιστοποιητικά αυτά είναι σύμφωνα με τα 
υποδείγματα των ΕΝΤΥΠΩΝ της εγκυκλίου. 

14. Μετά την ολοκλήρωση του προγράμματος και 
εντός δέκα (10) ημερών θα αποστέλλονται στη Διεύθυν¬ 
ση Δ3 σε γραπτή μορφή τα πρωτότυπα παρουσιολόγια 
και σε γραπτή και ηλεκτρονική μορφή ο κατάλογος των 
τελικώς εκπαιδευθέντων. 

15. Οι σχετικές λεπτομέρειες για το περιεχόμενο των 
αιτήσεων, η διαδικασία έγκρισης και οι λοιπές προϋπο¬ 
θέσεις, τα βιογραφικά των εκπαιδευτών, το θεματολόγιο 
των προγραμμάτων επιμόρφωσης, η χορήγηση πιστο¬ 
ποιητικών επιμόρφωσης, ο κατάλογος των εκπαιδευθέ- 
ντων, τα συμπληρωματικά στοιχεία που κατατίθενται 
στις αρμόδιες επιθεωρήσεις εργασίας και απαιτούνται 
για τον έλεγχο των προγραμμάτων κλπ. θα προσδιο- 
ρισθούν με σχετική εγκύκλιο. 

16. Στους συμμετέχοντες με ευθύνη του φορέα εκτέ¬ 
λεσης του προγράμματος θα δίνονται αντίγραφα των 
εισηγήσεων ή άλλο ισοδύναμο έντυπο υλικό χωρίς καμία 
επιπλέον οικονομική επιβάρυνση των εκπαιδευομένων 
Η περίπτωση επανέκδοσης βεβαίωσης (π.χ. λόγω απώ¬ 
λειας της προηγούμενης) γίνεται χωρίς επιβάρυνση του 
προσώπου που επιμορφώθηκε. 

17. Ο χρόνος αποχής των εργαζομένων από την εργα¬ 
σία για τη παρακολούθηση των προγραμμάτων αυτών, 
θεωρείται χρόνος εργασίας για κάθε συνέπεια από τη 
σχέση εργασίας και για την αμοιβή τους και δεν μπορεί 
να συμψηφιστεί με την κανονική ετήσια άδειά τους. 
Οι δαπάνες παρακολούθησης των προγραμμάτων δεν 
βαρύνουν σε καμία περίπτωση τους εργαζόμενους. 

18. Δεν θα γίνεται δεκτή η υποβολή αιτήσεων για 
έγκριση προγραμμάτων κατά το χρονικό διάστημα από 
20-07-2015 έως και 16-08-2015. 

19. Δεν επιτρέπεται η διεξαγωγή προγραμμάτων από 
04-04-2015 έως και 14-04-2015 (περίοδος Πάσχα) και 

για τρεις ημέρες κατά τη διεξαγωγή εθνικών εκλογών 
(ημέρα εκλογών, παραμονή και επομένη). 

20. Ορίζεται ως καταληκτική ημερομηνία διεξαγωγής 
της τελευταίας ημέρας των προγραμμάτων η 20.12.2015 
Οι αιτήσεις για τη διεξαγωγή των προγραμμάτων θα 
πρέπει να έχουν κατατεθεί έως και 13 Νοεμβρίου 2015 
(ημερομηνία εισόδου στην υπηρεσία πρωτοκόλλου του 
Υπουργείου). 

21. Επισημαίνεται ότι αποκλείεται μετά την υποβολή 
τους η δυνατότητα διόρθωσης οποιουδήποτε στοιχείου 
ενός προγράμματος με συνέπεια στην περίπτωση παρά¬ 
λειψης συμπλήρωσης κάποιου στοιχείου, λανθασμένης 
συμπλήρωσης, επικάλυψης στις ώρες εκπαιδευτή με 
τις ώρες σε άλλο πρόγραμμα, κλπ. το πρόγραμμα να 
απορρίπτεται. Ειδικότερα στην περίπτωση λανθασμέ¬ 
νης υπαγωγής εκπαιδευομένου στην κατηγορία Γ' ή Β', 
θα απορρίπτεται ο εν λόγω εκπαιδευόμενος χωρίς να 
υπάρχει η δυνατότητα αντικατάστασης. Εφιστάται η 
προσοχή ειδικότερα στη συμπλήρωση των στοιχείων 
στο έντυπο Δ από τα οποία προκύπτει η συνολική εικό¬ 
να των στοιχείων που αφορούν τους εκπαιδευόμενους 
του προγράμματος. Διευκρινίζεται ότι με τη συμπερί- 
ληψη στην εγκύκλιο βοηθητικών πινάκων κατάταξης 
των επιχειρήσεων στην κατηγορία Β' ή Γ' οι φορείς 
διευκολύνονται στη σωστή κατάταξη χωρίς εν γένει να 
χρειάζεται να απευθύνονται τηλεφωνικά στην υπηρεσία 
και να δημιουργούνται προβλήματα καθυστέρησης στη 
διαδικασία εξέτασης και έγκρισης των προγραμμάτων. 

Άρθρο 7 - 

Έλεγχος εκτέλεσης των προγραμμάτων - Κυρώσεις 

1. Ο έλεγχος της καλής εκτέλεσης των προγραμμά¬ 
των θα διενεργείται από υπαλλήλους του Σ.ΕΠ.Ε. και 
των άλλων υπηρεσιών του Υπουργείου Εργασίας και 
Κοινωνικής Αλληλεγγύης. 

2. Εάν από τους ελέγχους που θα διενεργούν οι 
αρμόδιες υπηρεσίες διαπιστώνονται παραβάσεις, όσον 
αφορά στην εκτέλεση του προγράμματος σύμφωνα 
με τις προβλέψεις της παρούσας απόφασης, τότε 
οι φορείς εκτέλεσης των προγραμμάτων αυτών θα 
αποκλείονται από τη συμμετοχή τους σε νέα προ¬ 
γράμματα. Οι τυχόν διαπιστούμενες παραβάσεις θα 
αναγράφονται στο παρουσιολόγιο και θα ενημερώνε¬ 
ται άμεσα η Διεύθυνση Δ3. 

3. Δεν επιτρέπεται φορείς ή πρόσωπα (εκπρόσωποι 
φορέων, εκπαιδευτές κλπ.): 

• να χρησιμοποιούν ως μέσο προσέλκυσης των εργο¬ 
δοτών και των εργαζομένων για επιμόρφωση σε προ- 
γράμματά τους ισχυρισμούς, ότι εκπροσωπούν ή συ¬ 
νεργάζονται με το Υπουργείο Εργασίας και Κοινωνικής 
Αλληλεγγύης ή ότι οι εργοδότες είναι υποχρεωμένοι να 
επιμορφωθούν ή ότι στην περίπτωση μη επιμόρφωσής 
τους το Υπουργείο θα τους επιβάλλει κυρώσεις ή πα¬ 
ρόμοιους "παραπλανητικούς" ισχυρισμούς 

• να παρενοχλούν επανειλημμένα ή να ασκούν οιαν- 
δήποτε μορφής πίεσης στους πολίτες-εργοδότες όσον 
αφορά τις υποχρεώσεις που έχουν σύμφωνα με τις κεί¬ 
μενες διατάξεις έναντι των υπηρεσιών του Υπουργείου. 

Εφόσον, για κάποιο φορέα ή πρόσωπο, υπάρξουν 
προς τις αρμόδιες Υπηρεσίες του Υπουργείου σχετι¬ 
κές διαμαρτυρίες ή καταγγελίες πολιτών, ο φορέας ή 
το πρόσωπο καλείται σε παροχή εξηγήσεων σύμφωνα 
με τον κώδικα Διοικητικής Διαδικασίας και κατά περί¬ 


πτωση θα αποκλείεται από τη συμμετοχή του σε νέα 
προγράμματα. 

4. Η κλήση σε παροχή εξηγήσεων μπορεί να γίνει είτε 
από τις αρμόδιες υπηρεσίες του Σ.ΕΠ.Ε. είτε από τον 
πρόεδρο του Σ.Υ.Α.Ε. μετά από εισήγηση της αρμόδιας 
Δ/νσης Δ3. Η επιβολή κυρώσεων θα αφορά αποκλεισμό 
(μερικό ή οριστικό) από τη συμμετοχή του σε νέα προ¬ 
γράμματα. Μετά την κλήση για παροχή εξηγήσεων και 
μέχρι την έκδοση σχετικής απόφασης από το Σ.Υ.Α.Ε. 
δεν αποκλείεται η περίπτωση του προσωρινού αποκλει¬ 
σμού του φορέα ή του προσώπου από τη δυνατότητα 
εκτέλεσης προγραμμάτων. 

5. Όσοι εκπαιδευτές καταθέτουν δηλώσεις με ψευδές 
περιεχόμενο θα αποκλείονται εφεξής από τη συμμετοχή 
τους σε τέτοια προγράμματα. 

6. Φορείς που εκτέλεσαν προγράμματα επιμόρφωσης 
εργοδοτών και εργαζομένων κατά τα έτη 2001-2014 και 
δεν υπέβαλαν τους καταλόγους των εκπαιδευθέντων 
(σε γραπτή ή/και ηλεκτρονική μορφή) θα αποκλείονται 
από τη συμμετοχή τους σε νέα προγράμματα. Ομοί¬ 
ως εάν για διεξαχθέντα προγράμματα προηγούμενων 
ετών διαπιστωθούν από τον υποβληθέντα απολογισμό 
των προγραμμάτων παραλείψεις ή συμπληρώσεις λαν¬ 
θασμένων στοιχείων, στους φορείς θα επιβάλλονται 
αντίστοιχες κυρώσεις. 

7. Οι φορείς διενέργειας των προγραμμάτων δεν 
επιτρέπεται να αναλαμβάνουν ή να μεσολαβούν για 
τη θεώρηση από τις αρμόδιες υπηρεσίες του Σ.ΕΠ.Ε. 
βιβλίου υποδείξεων τεχνικού ασφάλειας. Η θεώρη¬ 
ση του βιβλίου αυτού στις επιχειρήσεις που ο ίδιος 
ο εργοδότης ασκεί καθήκοντα τεχνικού ασφάλειας 
δεν είναι υποχρεωτική. Ομοίως σε καμία περίπτωση 
ο φορέας και οι εκπαιδευτές δεν μεσολαβούν για τη 
διενέργεια εκτίμησης κινδύνου. Σε περίπτωση παρά¬ 
βασης των περιπτώσεων αυτών κινείται η διαδικασία 
επιβολής των κυρώσεων της παραγράφου 3 τόσο για 
τον φορέα όσο και για τους εκπαιδευτές. Από τους 
φορείς εκπαίδευσης επισημαίνεται στους εκπαιδευό¬ 
μενους της Γ' κατηγορίας ότι αυτοί έχουν κατά νόμο 
τη δυνατότητα να διενεργούν την γραπτή εκτίμηση 
κινδύνου στην επιχείρησή τους. 

8. Ο παραπάνω αποκλεισμός μπορεί κατά περίπτωση 
να αφορά ορισμένο χρονικό διάστημα ή να είναι ορι¬ 
στικός. Πριν την επιβολή της συγκεκριμένης κύρωσης 
προηγείται κλήση για παροχή γραπτών ή και προφορι¬ 
κών εξηγήσεων στο Σ.Υ.Α.Ε.. 

Για το θέμα γνωμοδοτεί το Σ.Υ.Α.Ε. και εκδίδεται σχε¬ 
τική απόφαση από τον αρμόδιο Γ ενικό Γ ραμματέα του 
Υπουργείου Εργασίας και Κοινωνικής Αλληλεγγύης ως 
προεδρεύοντος του Σ.Υ.Α.Ε.. Κατά της απόφασης αυτής 
μπορεί να ασκηθεί προσφυγή μέσα σε 20 ημέρες από 
την κοινοποίηση της ενώπιον του Υπουργού Εργασίας 
και Κοινωνικής Αλληλεγγύης ο οποίος και αποφασίζει 
μετά από αιτιολογημένη γνώμη του Σ.Υ.Α.Ε.. 

Αρθρο 8 - 

Καταχώριση εργοδότη ως ΤΑ 
στο Πληροφοριακό Σύστημα ΕΡΓΑΝΗ 

Με την υπ’ αριθ. εγκύκλιο 1495/68/17-01-2014 είχε δοθεί 
προθεσμία στους εργοδότες που δεν είχαν επιμορ- 
φωθεί αλλά είχαν υποβάλει σχετική αίτηση σε φορέα 
επιμόρφωσης προκειμένου να αποκτήσουν τη δυνατό¬ 
τητα άσκησης καθηκόντων τεχνικού ασφάλειας στην 

επιχείρησή τους να συμπληρώνουν στο πληροφοριακό 
σύστημα ΕΡΓΑΝΗ στο πεδίο «αρ. πρωτ.» τον αριθμό 
πρωτοκόλλου της αίτησης που έχει υποβληθεί σε φορέα 
επιμόρφωσης. 

Λαμβανομένου υπόψη ότι έχει καθιερωθεί πλέον η 
εφαρμογή του πληροφοριακού συστήματος ΕΡΓΑΝΗ 
και σχεδόν έχει ολοκληρωθεί η εφαρμογή του στο σύ¬ 
νολο των επιχειρήσεων, καθορίζονται τα ακόλουθα και 
όσον αφορά τις επιχειρήσεις στις οποίες ο εργοδότης 
επιθυμεί να ασκήσει καθήκοντα ΤΑ εφόσον πληροί τις 
σχετικές προϋποθέσεις: 

• Για τις επιχειρήσεις που για πρώτη φορά εισέρχο¬ 
νται στο ΕΡΓΑΝΗ παρέχεται χρονικό διάστημα 6 μηνών 
για την ολοκλήρωση της επιμόρφωσης. 

• Για τις επιχειρήσεις που έχουν ενταχθεί στο ΕΡΓΑ- 
ΝΗ πριν από την ημερομηνία έκδοσης της παρούσας 
απόφασης παρέχεται χρονικό όριο έως και 30-06-2015 
για την ολοκλήρωση της επιμόρφωσης. 

• Για τις επιχειρήσεις οι οποίες δεν έχουν ενταχθεί 
στο ΕΡΓΑΝΗ και οι οποίες υποβάλλουν στις επιθεωρή¬ 
σεις εργασίας έντυπες καταστάσεις ισχύουν κατ’ αντι¬ 
στοιχία οι παραπάνω προθεσμίες. 

Διευκρινίζεται ότι μετά την παρέλευση των χρονικών 
αυτών ορίων οι εργοδότες για την παροχή υπηρεσιών 
προστασίας και πρόληψης και μέχρις ότου συμπλη¬ 
ρώσουν την επιμόρφωσή τους, είναι υποχρεωμένοι να 
αναζητήσουν υπηρεσίες ΤΑ σε πρόσωπα ή φορείς που 
διαθέτουν τα απαραίτητα προσόντα. 

Επισημαίνεται ότι για το χρονικό διάστημα μέχρι την 
ολοκλήρωση της επιμόρφωσης ο εργοδότης φέρει στο 
ακέραιο τις ευθύνες του όσον αφορά την προστασία 
των εργαζομένων. 

Για τον ενιαίο τρόπο συμπλήρωσης του ΕΡΓΑΝΗ όσον 
αφορά την απασχόληση τεχνικού ασφάλειας και ειδι¬ 
κότερα όλες τις τεχνικές λεπτομέρειες, θα συμπερι- 
ληφθούν σχετικές οδηγίες στην εγκύκλιο της αρμό¬ 
διας Δ/νσης Ασφάλειας και Υγείας στην Εργασία του 
Υπουργείου που συνοδεύει την εφαρμογή της παρούσας 
απόφασης. 


Παράρτημα 

Ελάχιστες προδιαγραφές 

για την διεξαγωγή προγραμμάτων τηλεεκπαίδευσης 

Ειδικοί εκπαιδευτικοί όροι για τη δυνατότητα υλοποί¬ 
ησης προγραμμάτων μέσω τηλεδιάσκεψης: 

• Ο εισηγητής να έχει φυσική παρουσία σε μία από 
τις αίθουσες που υλοποιείται το πρόγραμμα. 

• Να είναι υποχρεωτική η φυσική παρουσία των συμ- 
μετεχόντων σε αίθουσες που καλύπτουν τις προδια¬ 
γραφές των χώρων επιμόρφωσης. 

• Ανώτατο όριο που συμμετέχουν και βρίσκονται με 
φυσική παρουσία οι συμμετέχοντας: τρεις (3) αίθουσες. 


• Ταυτόχρονη προβολή παρουσίασης της εισήγησης 
και συμμετεχόντων. Στο ένα σύστημα γίνετε προβολή 
των διαφανειών (για παράδειγμα σε πανί με βιντεοπρο- 
βολέα) και σε δεύτερο σύστημα προβολής (για παρά¬ 
δειγμα σε οθόνη τηλεόρασης) προβολή τριών παραθύ¬ 
ρων με την εικόνα του εισηγητή και των συμμετεχόντων 
συνολικά. 

• Εξασφάλιση αδιάλειπτης και σταθερής μεταφοράς 
εικόνας και ήχου με ταχύτητα μεταφοράς δεδομένων 
από σημείο σε σημείο >768 (<όρε 

• Κάμερα λήψης στο κάθε σημείο να έχει ανάλυση > 
640 χ 480 ΡίχθΙε και οπτικό ζουμ φακού > ΙΟχ 

• Ύπαρξη μικροφώνων στο κάθε σημείο με ποιότητα 
ήχου > 20ΚΗζ Μοηο 

• Η ανάλυση του υπολογιστή μέσω του οποίου ανα- 
παράγεται η παρουσίαση του εισηγητή να είναι > 1024 
χ 768 ΡίχθΙε 

Το σύστημα τηλεδιάσκεψης είναι απαραίτητο να έχει 
τις κάτωθι προϋποθέσεις: 

• Ναΐίνα 16:9 ννίάβεοΓθθπ 

• 802.1ρ (Ωο3 από οΙαεε οΐ εθίΛ/ίοβ [Ωο3]) 

• Ρ&ο1<θΙ Ιοεε-038θά άοννπ δρθθάίπρ 

• Η.323 3πά 3ΙΡ ροίπί-Ιο-ροίπί 

Σημείωση: Τα παραπάνω τέσσερα σημεία εξασφαλί¬ 
ζουν την ύπαρξη συσκευής τηλεδιάσκεψης και όχι μόνο 
λογισμικού (π.χ. δίχγρβ) 

• Τα αρμόδια στελέχη του Υπουργείου θα πρέπει να 
έχουν τη δυνατότητα πρόσβασης κατά τις ώρες υλο¬ 
ποίησης του προγράμματος κατάρτισης και να έχουν 
απευθείας σύνδεση (οη Ιίπο) οπτικά με τον εισηγητή, 
καθώς και με όλους τους καταρτιζόμενους μέσω του 
διαδικτύου. Γ ια τον έλεγχο του προγράμματος, δεν θα 
χρειάζεται πρόσθετο υλικό ή λογισμικό πέραν ενός φυλ¬ 
λομετρητή σελίδων (όΓοννεβή. 

• Να καθορίζεται εργάσιμη ημέρα και ώρα για την 
επίδειξη της λειτουργικότητας της πλατφόρμας τη¬ 
λεδιάσκεψης μέχρι και 10 εργάσιμες ημέρες πριν από 
την επιθυμητή ημερομηνία έναρξης του προγράμματος. 
Μετά την πραγματοποίηση του ελέγχου των παραπά¬ 
νω προϋποθέσεων και του προγράμματος επίδειξης 
από τους ελεγκτές του Υπουργείου, να εγκρίνεται ή 
να απορρίπτεται η υλοποίηση του προγράμματος από 
τον αντίστοιχο φορέα. 

Άρθρο 9 -Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2015 

Ο ΥΠΟΥΡΓΟΣ 

ΠΑΝΑΓΙΩΤΗΣ ΣΚΟΥΡΛΕΤΗΣ 

